เปิดขายกองทุนเอสเอสเอฟ
นางสาวรื่นวดี สุวรรณมงคล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต.ได้ประชุมกับผู้บริหารของบริษัทหลักทรัพย์จัดการกองทุนรวม (บลจ.) สมาคมบริษัทจัดการลงทุน เพื่อหารือรายละเอียดการจัดตั้งกองทุนรวมเพื่อการออม (SSF) ที่มีนโยบายลงทุนในหลักทรัพย์จดทะเบียนในตลาดหลักทรัพย์ หรือ กองทุน SSF หลักทรัพย์จดทะเบียน โดย ก.ล.ต. พร้อมผ่อนคลายกฎเกณฑ์ต่างๆ ซึ่ง บลจ.ได้สนใจที่จะจัดตั้งกองทุนดังกล่าว เพื่อขายแก่ผู้ลงทุนทั่วไปวันที่ 1 เม.ย.นี้ ขณะที่สำนักงาน ก.ล.ต. พร้อมรับคำขอจัดตั้งกองทุน ตั้งแต่บัดนี้เป็นต้นไปทั้งนี้ คณะรัฐมนตรี (ครม.) ได้มีมติเห็นชอบมาตรการดูแลและเยียวยาผลกระทบจากไวรัสโควิด-19 ต่อเศรษฐกิจไทย ทั้งทางตรงทางอ้อม ระยะที่ 1 เพื่อสร้างความเชื่อมั่นในระบบตลาดทุน ให้ประชาชนทั่วไปหักลดหย่อนค่าซื้อหน่วยลงทุนใน กองทุน SSF หลักทรัพย์จดทะเบียน ที่มี นโยบายการลงทุนในหลักทรัพย์ที่จดทะเบียนในตลาดหลักทรัพย์ แห่งประเทศไทย ไม่น้อยกว่า 65% ของมูลค่าทรัพย์สินสุทธิ สามารถนำมาหักลดหย่อนภาษีได้ตามที่จ่ายจริงแต่ไม่เกิน 200000 บาท โดยแยกจากวงเงินหักลดหย่อนค่าซื้อหน่วยลงทุน ในกองทุน SSF กรณีปกติ และไม่อยู่ภายใต้เพดาน วงเงินหักลดหย่อนรวม ในกองทุนเพื่อการเกษียณทั้งหมด โดยต้องซื้อระหว่างวันที่ 1 เม.ย.-30 มิ.ย.นี้ และถือหน่วยลงทุนไว้ 10 ปี.
ก.ล.ต.ได้ประชุมกับผู้บริหารของบริษัทหลักทรัพย์จัดการกองทุนรวม (บลจ.) สมาคมบริษัทจัดการลงทุน เพื่อหารือรายละเอียดการจัดตั้งกองทุนรวมเพื่อการออม (SSF)
กองทุน SSF,กองทุนรวม,กองทุนรวมเพื่อการออม,ลงทุน,ซื้อกองทุนรวม,ลดหย่อนภาษี,ข่าววันนี้